Rodions Kurucs

Rodions Kurucs (dzimis  Cēsīs) ir Latvijas basketbolists, spēlē vieglā uzbrucēja pozīcijā. Spēlējis vairākos Nacionālās basketbola asociācijas (NBA) klubos, visvairāk spēļu aizvadījis spēlētāju draftējušajā Bruklinas "Nets". 2026. gadā pārstāv Spānijas ACB līgas un Eirolīgas klubu Vitorijas "Saski Baskonia". Latvijas basketbola izlases spēlētājs.

R. Kurucs izaudzis basketbolistu ģimenē: viņa vectēvs ir Cēsu Sporta skolas treneris Vladimirs Kiseļovs,Rodions Kurucs Built his Road to Brooklyn from a Family Tree NBA.com mātes brālis Sergejs Kiseļovs spēlējis basketbolu profesionālā līmenī, Rodiona brālis Artūrs Kurucs arī ir Latvijas izlases spēlētājs. Basketbolists ir arī jaunākais brālis Iļja Kurucs.

 Karjera 
Jau 13 gadu vecumā pārcēlies no Cēsīm uz Rīgu, lai trenētos basketbolā augstākā līmenī. Trenējies un LJBL spēlējis VEF skolas komandā.

Pārstāvot Jāņa Gailīša trenēto Latvijas U-16 izlasi, 2014. gada Eiropas U-16 čempionātā, kas notika Latvijā, izcīnīja sudraba medaļu un bija viens no komandas līderiem (13,4 punkti, 5,9 atlēkušās bumbas, 1,9 piespēles, 1,4 pārķertas bumbas un 1,1 bloķēts metiens vidēji spēlē).

Profesionālo karjeru sācis Rīgas VEF sistēmā, ar kuru 2014. gadā noslēdza vairāku gadu līgumu. 2015. gadā nokļuvis FC Barcelona sistēmā, kā sastāvā 2018. gadā uzvarējis Spānijas kausā.

Kopā līdz NBA draftam R. Kurucs aizvadīja pavisam nelielu skaitu oficiālo spēļu pieaugušā basketbolā, četru gadu laikā valsts augstākajās līgās vai starptautiskos klubu turnīros piedaloties tikai 18 spēlēs.Uzlecošā zvaigzne Kurucs apžilbina kā līgu, tā 'Nets' treneri Delfi

 NBA 
R. Kurucs bija pieteicies 2017. gada NBA draftam, taču dalību atsauca. Pēc tam pieteicās 2018. gada NBA draftam, kurā viņu ar kopējo 40. kārtas numuru otrajā kārtā izvēlējās Bruklinas "Nets". 16. jūlijā R. Kurucs noslēdza līgumu ar "Nets", kas bija līgums ar lielāko summu starp visiem otrajā kārtā izvēlētajiem spēlētājiem.NBA sezonas ievada preview — Kurucam parocīga iespēja debitēt NBA  betsafe

2018. gada 18. oktobrī debitējis NBA Bruklinas "Nets" sastāvā, zaudētā spēlē pret Detroitas "Pistons" gūstot trīs punktus. Vairākas spēles aizvadīga kluba G-Līgas komandā Longailendas "Nets", kļūstot par otro Latvijas basketbolistu pēc Dāvja Bertāna, kas spēlējis G-Līgā. Atgriežoties pēc nelielas traumas izārstēšanas (izlaida piecas spēles oktobrī), R. Kurucam decembra sākumā izdevās nostipirnāties komandas starta pieciniekā, un viņa labā spēle sakrita ar komandas panākumu sēriju. Divās spēlēs pēc kārtas spēlētājs ieguva double-double (vairāk nekā 10 punktu un atlēkušo bumbu), kā arī uzlaboja savu rezultativitātes rekordu līdz 24 punktiem (21. decembrī zaudētā spēlē pret Indiānas "Pacers").

2019. gada NBA Visu zvaigžņu spēles nedēļas nogalē R. Kurucs piedalījās Uzlēcošo zvaigžņu spēlē, kurā guva 10 punktus, kļūdams par otro latviešu basketbolistu pēc Kristapa Porziņģa, kurš izpelnījies šādu atzinību.

2021. gada janvārī R. Kurucs tika iesaistīts plašā četru komandu maiņas darījumā, kura rezultātā Hjūstonas "Rockets" zvaigzne Džeimss Hārdens nonāca "Nets" sastāvā, savukārt Latvijas basketbolists — "Rockets". "Rockets" sastāvā devās laukumā vien 11 spēlēs, lielākoties paliekot ārpus spēles pieteikuma vai uz soliņa, lai gan Hjūstonas komanda aizvadīja ļoti vāju sezonu, atrodoties pēdējā vietā NBA. 2021. gada 19. martā R. Kurucs kopā ar P. Dž. Takeru tika aizmainīts uz vienu no labākajām Austrumu konferences komandām Milvoki "Bucks" pret Dīdžeju Augustinu un Dīdžeju Vilsonu. 12. maijā komanda spēlētāju atbrīvoja, R. Kurucs piedalījās 5 spēlēs "Bucks" sastāvā.

 Atgriešanās Eiropā 
2021. gada jūlijā tika paziņots, ka R. Kurucs vienojies par divu gadu līgumu ar spēcīgāko Serbijas klubu Belgradas "Partizan". Sezona "Partizan" sastāvā attīstījās neveiksmīgi un, lai gan "Partizan" spēlēja Adrijas līgas finālā, piekāpjoties citam Belgradas klubam "Crvena Zvezda", R. Kurucs finālsērijā nepiedalījās un pēdējo reizi komandas sastāvā laukumā devās 3. martā. Vasarā sadarbība ar "Partizan" tika pārtraukta, bet R. Kurucs devās uz Ziemeļameriku, lai piedalītos NBA Vasaras līgā Toronto "Raptors" sastāvā.

2022.—2023. gada basketbola sezonu R. Kurucs iesāka Spānijas ACB līgas klubā Seviljas "Real Betis" kopā ar citu Latvijas basketbolistu Dairi Bertānu, taču decembrī līgums tika pārtraukts. Uzreiz pēc tam spēlētājs pievienojās Francijas klubam Strasbourg, ko trenē Latvijas izlases treneris Luka Banki. 2023. gada vasarā R. Kurucs pievienojās Spānijas ACB līgas klubam UCAM Murcia CB, kļūdams par vienu no komandas līderiem. 2025. gada jūlijā tika paziņots, ka spēlētājs maina klubu un noslēdzis trīs gadu līgumu ar citu Spānijas augstākās līgas klubu, kas spēlē arī Eirolīgā Vitorijas "Saski Baskonia". 2026. gada februārī šī kluba sastāvā ieguva Spānijas Karaļa kausu.

 Latvijas izlase 
2018. gadā aizvadījis debijas spēli Latvijas basketbola izlasē.Rodions Kurucs kļūst par sesto NBA draftā izraudzīto Latvijas basketbolistu  basket.lv 2023. gada FIBA Pasaules kausa finālturnīrā, kurā Latvijas izlase ieguva 5. vietu, viņš bija viens no izlases vadošajiem spēlētājiem.

 Skandāli 
2025. gadā basketbolistu Rodiona un Artūra Kurucu māte, kas strādā par skolotāju, izraisīja strīdus, publiski iebilstot pret latviešu valodas, Latvijas vienīgās oficiālās valodas, lietošanu Latvijas skolās. Rodions reaģēja uz negatīvo reakciju ar īsu ierakstu sociālajā tīklā “X”, kas sastāvēja no klauna emocijzīmes un smejošas emocijzīmes, ko daudzi interpretēja kā nievājošu vai izsmieklu, kā arī ir sniedzis nievājošas atbildes uz savu fanu jautājumiem par nostāju par savas mātes protestu pret latviešu valodas lietošanu Latvijas skolās.

 Atsauces 

 Ārējās saites 

Kategorija:1998. gadā dzimušie
Kategorija:Cēsīs dzimušie
Kategorija:Latvijas basketbolisti
Kategorija:NBA spēlētāji no Latvijas
Kategorija:Bruklinas "Nets" spēlētāji
Kategorija:Hjūstonas "Rockets" spēlētāji
Kategorija:Milvoki "Bucks" spēlētāji
Kategorija:Vieglie uzbrucēji